Diari Oficial de la Generalitat Valenciana


Sumari del DOGV 6633, del 19-10-2011 (2011/10164)

RESOLUCIÓ de 5 d'octubre de 2011, de la Direcció General d'Universitat, Estudis Superiors i Ciència, per la qual es concedixen els Premis al Rendiment Acadèmic a les persones que han conclòs els estudis universitaris durant el curs acadèmic 2009-2010 en les universitats valencianes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6633

Data del DOGV
:   19-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/10150


Data del document
:   05-10-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * distinció honorífica

RESOLUCIÓ de 5 d'octubre de 2011, de la Direcció General d'Universitat, Estudis Superiors i Ciència, per la qual es concedixen els Premis al Rendiment Acadèmic a les persones que han conclòs els estudis universitaris durant el curs acadèmic 2009-2010 en les universitats valencianes. [2011/10707]
L'Orde 90/2010, de 2 de desembre, de la Conselleria d'Educació (DOCV núm. 6423, de 23.12.2010) convocà els Premis al Rendiment Acadèmic destinats a les persones que hagueren conclòs els estudis d'educació universitària durant el curs acadèmic 2009-2010 en les universitats valencianes.
En data 6 de maig de 2011 la Comissió d'Avaluació, prevista en la mencionada Orde 90/2010, va avaluar les sol·licituds presentades i encomanar a l'Àrea d'Ordenació Acadèmica Superior, com a òrgan instructor del procediment, elevar proposta de concessió dels premis al director genera d'Universitat, Estudis Superiors i Ciència.
El director general, a la vista de la proposta de l'òrgan instructor va acordar, mitjançant Resolució de 27 de maig de 2011, publicar en la pagina web de la Conselleria d'Educació la llista provisional d'alumnes proposats per a la concessió dels Premis, a fi que els interessats presentaren, dins d'un termini de deu dies, si és el cas, les al·legacions pertinents
Una vegada examinades les al·legacions presentades, d'acord amb el que establix la base sisena de l'orde de convocatòria i per delegació del conseller d'Educació, establida en la disposició final primera de l'Orde 90/2010, de 2 de desembre, resolc:
Primer
1. Concedir, als beneficiaris que consten en l'annex I, els Premis al Rendiment Acadèmic corresponents al curs acadèmic 2008-2009, dotats amb 3.100 euros cada premi, a càrrec de la línia de subvenció T2154000 del programa 422.60, Universitat i Estudis Superiors, de l'exercici pressupostari corresponent a l'any 2011, per un import global de 49.600 €.
2. La percepció dels premis és incompatible amb qualsevol altra ajuda pública o privada que tinga la mateixa finalitat.
Segon
Concedir als alumnes que es figuren en l'annex II certificat acreditatiu de la seua excel·lència acadèmica d'acord amb el que disposa la base 9 de l'orde de convocatòria.
Tercer
No admetre a tràmit les sol·licituds dels alumnes que figuren en l'annex III, pels motius que s'hi indiquen.
Quart
S'entendrà com no premiades la resta de les sol·licituds presentades i que no figuren en els annexos als que fan referència els apartats anteriors.
Quint
La present resolució entrarà en vigor l'endemà de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de ser publicat.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicat.
València, 5 d'octubre de 2011.- El director general d'Universitat, Estudis Superiors i Ciència: José Miguel Saval Pérez.